Stipe Kostanić
<s>Stipe Kostanić (Makarska, 6. 10. 1982), hrvatski performer, kazališni i televizijski glumac.</s>

<s>Biografija</s>

<s>Podrijetlo i školovanje 
Stipe Kostanić je rođen 6. 10. 1982 godine u Makarskoj.</s><s>Potiče iz sportske porodice, pa se kao mali bavio sportom.</s><s>Trenirao je tenis, atletiku i jedrenje, a najduže vaterpolo u kojem je nastupao za juniorsku reprezentaciju Hrvatske 1996. i 1997. godine.</s><s>Godinama je radio i kao fotomodel.</s><s>Nakon trećeg pokušaja upisa na Akademiju dramske umjetnosti Sveučilišta u Zagrebu, odlučio je spakirati stvari i uputiti se u Beograd.</s><s>Na početku studiranja imao je samo jedno neugodno iskustvo, kada je jedan mladić poprilično negativno regirao na to što je Stipe iz Hrvatske.</s><s>Diplomirao je 2007. godine na Akademiji umetnosti u Beogradu u klasi Ivana Bekjareva.</s>

<s>Osobni život i aktivizam 
Stipe aktivno podržava gej zajednicu i legalizaciju istopolnih brakova.</s><s>Prema vlastitom priznanju angažiran je s pozicija lijevog aktivizma kako u umjetničkim projektima koje radi, tako i kao učesnik manifestacija koje se opiru nazadovanju društva u palanački mentalitet.</s>

<s>Kazališna karijera 
Odmah po završetku akademije započeo je karijeru kazališnog i televizijskog glumca.</s><s>Stipe je do sada u karijeri ostvario nekoliko glavnih uloga u kazalištu i autorske performanse.</s><s>Između ostaloga, tumačio je ulogu Raskoljnikov u adaptaciji "Zločina i kazne" francuskog dramatičara Bernarda-Marie Koltesa, Josepha u "Brani na Pacifiku" francuske spisateljice Marguerite Duras, Anđela u adaptaciji romana "Adio kauboju" Olje Savičević, Borisa Davidoviča Novskog u adaptaciji priče "Grobnica za Borisa Davidoviča" Danila Kiša.</s><s>Do sada je nastupio u više predstava u Beogradu, Ljubljani, Splitu, Zagrebu i drugim gradovima bivše Jugoslavije.</s><s>S različitim kazališnim predstavama također je nastupao na brojnim međunarodnim festivalima, među kojima su "Festival de Teatro de La Havana" na Kubi, "Teatar La MaMa" u New Yorku i "DasArts" u Amsterdamu.</s>

<s>Grobnica za Borisa Davidoviča 
"Grobnica za Borisa Davidoviča" je nastala u srpsko-hrvatsko-slovenskoj koprodukciji i partnerskoj suradnji beogradskih organizacija "Hartefakt" i "Bitefteatar", "Novog kazališta" iz Zagreba, "Mini teatra" iz Ljubljane, te festivala "Zadar snova".</s><s>Predstavu je režirao Ivica Buljan.</s><s>Sama predstava je pobudila veliko zanimanje u Hrvatskoj, Sloveniji i Srbiji zbog erotskih scena u kojima su glumci potpuno goli.</s><s>Dramatična scena u kojoj Stipe s leđa "zaskoči" svoju partnericu, glumicu Aleksandru Janković, strgne najprije njoj pa sebi gaće, te se tako goli prepuste agresivnom "vođenju ljubavi" postala je predmet javne analize u gotovo svim medijima.</s><s>Scena seksa izgleda, barem prema fotografijama objavljenim u novinama, kao da se zapravo dogodila.</s><s>Redatelj Ivica Buljan je navodno izjavio da "seks u predstavi nije bio fingiran, nego stvaran".</s><s>Sam Stipe je potvrdio da je scena seksa nastala spontano.</s><s>"Grobnica za Borisa Davidoviča" je Stipu izbacila u prvi plan, te je ubrzo postao poznat širom bivše Jugoslavije.</s>

<s>Performansi 
Kao glumac-performer nastupio je u predstavi "Psi" ("Les chiens") francuskog pisca Hervea Guiberta, zatim u performansu-predstavi "After whom Ljubljana can be named" slovenskog pjesnika Tomaža Šalamuna, projektu "Svršimo s božjim sudom" hrvatske redateljice Senke Bulić i predstavi "Nije to crvena, to je krv!" u režiji Bojana Đorđeva po motivima jugoslavenske revolucionarne poezija.</s>

<s>One Touch 
Stipe je potkraj 2012 godine premijerno izveo performans "One Touch" kojim je propitavao percepciju sebe kao osobe, a koja je u paradoksalnom odnosu istodobno subjekt i objekt, izvođač i instrument.</s><s>Publika je bila pozvana bilo kojim dijelom svog tijela jednom dodirnuti bilo koji dio tijela izvođača tj. Stipe.</s><s>Stipe je u performansu bio potpuno gol.</s><s>Performans je izveden u Domu omladine u Beogradu i Domu hrvatskih likovnih umjetnika u Zagrebu.</s>

<s>Kontroverze 
2015 godine Stipe je na svom Facebook profilu objavio fotografiju na kojoj je spolovilo prekrio Katekizmom Katoličke Crkve.</s><s>Pojedini mediji u Hrvatskoj su to protumačili kao Stipin protest na pobjedu Kolinde Grabar Kitarović na izborima za predsjednicu Hrvatske.</s><s>Stipe je na brojne kritike, koje su mu stigle na njegov Facebook profil, odgovorio: "Možda sam ja učio iz drugih knjiga koje su me naučile slobodi mišljenja i izražavanja, kao i hrabrosti da se ne bojim ni sebe ni drugih.</s><s>Ne znam čime sam ja prijetio tuđoj slobodi, ali znam tko je meni.</s><s>Primitivizam vidim u osuđivanju prava da se kaže svoje mišljenje koliko god ono moglo bit neugodno za bilo koga.</s><s>A i trebalo bi znati bolje artikulirat svoje mišljenje ako se želi suprotstavit drugom.</s><s>Pakao su drugi."</s>

<s>Filmske i TV uloge</s>

<s>Uloge u kazališnim predstavama i performansima</s>

<s>Reference</s>

<s>Vanjske veze 
 
 Profil na Facebooku
 Profil na Instangramu</s>

<s>Biografije, Makarska
Hrvatski kazališni glumci
Hrvatski filmski glumci</s>

